এ প্রসঙ্গে আজ (বৃহস্পতিবার) সারা বাংলা সংখ্যালঘু যুব ফেডারেশনের সাধারণ সম্পাদক মুহাম্মদ কামরুজ্জামান বলেন, ‘বাবরী মসজিদ মামলায় সুপ্রিম কোর্ট যেভাবে এগোচ্ছে তা সন্তোষজনক। সুপ্রিম কোর্টের কাছে আমাদের প্রত্যাশা ছিল বাবরী মসজিদের জায়গার মালিকানা নির্ধারণ করা। মানুষের আবেগ দিয়ে নয়, রাজনৈতিক চাপের কাছে নতিস্বীকার করে বা সরকারের কাছে মাথানত করে নয়, আদালত যেভাবে নথিপত্রের ভিত্তিতে এগিয়ে যাচ্ছে তা অত্যন্ত ইতিবাচক দিক। আমরা আদালতের কাছে প্রত্যাশা রাখি, জমির মালিকানা দস্তাবেজের ভিত্তিতে নির্ধারণ হলে ওটা বাবরী মসজিদের জায়গা হিসেবে আদালত রায় ঘোষণা করবে। এরফলে একটা নতুন নজির সৃষ্টি হবে এবং বিচার ব্যবস্থার প্রতি মানুষের আস্থা অটুট থাকবে।’ #